Specielt Christinna Pedersen må knibe sig i armen lige nu efter at have vundet to finalesejre i den sidste afdeling af Super Series i Malaysia. Først vandt hun sin mixeddouble med makkeren Joachim Fischer, inden hun sammen med Kamilla Rytter Juhl tog sejren i damedouble søndag morgen. Mens Aalborg-pigen og Rytter Juhl uden de store problemer vandt deres kamp sikkert, var det en mere opslidende affære for Christinna Pedersen i mixeddouble-finalen. Her måtte hun sammen med Joachim Fischer ud i tre sæt for at tage sejren. Turneringen vil formentlig sent blive glemt af Christinna Pedersen. Hun spillede ti kampe og vandt alle.

Opsummering:
Christinna Pedersen og Kamilla Rytter Juhl knuste al modstand og vandt årets sidste store turnering.